ورحمة الله وبركاته. اهلا بحضراتكم في المقطع رقم سبعمية تمانية وخمسين. من مقاطع حظر التجول والحلقة التاسعة والثمانون والاخيرة من حلقات تدبر سورة البقرة باذن الله ادي هتكون الحلقة الاخيرة
ارجو من حضراتكم تيجوا المصاحف عايز اتوقف عند اية اه اخر اية تدبرناها امبارح لاني حاسس انها اتظلمت معنا شوية آآ اقرأ معي كده الاية متين تلاتة وتمانين اعوذ بالله السميع العليم من الشيطان الرجيم
وان كنتم على سفر وان كنتم على سفر ولم تجدوا كاتبا فرهان مقبوضة فان امن بعضكم بعضا فليؤدي الذي اؤتمن امانته وليتق الله ربه. ولا تكتموا الشهادة. ومن يكتمها فانه اثم قلبه
والله بما تعملون عليم. طيب قلنا ان في حالة التعامل المالي السفر قد يصبح من الصعب ان الانسان يجد كاتب وشهود والكلام ده في هذه الحالة ممكن المعاملة المالية بين الناس ما ما تكتبش في عقد
بس اللي هياخد الفلوس يعطي رهن للشخص اللي بياخد الفلوس منه الرهن بقى عشان ايه يعني آآ يضمن ضمان انه يؤدي اللي عليه يعني. ومعه ساعة بقى يقلعها يدي له الساعة. واحدة معها خاتم سلسلة دهب تدي آآ يعني ما دام هتاخد
تطلع حاجة من اللي معها فده ما فيش ورقة يعني طيب ثم ربنا فتح باب المروءة وان لو حد رفض انه ياخد رهن ماشي بس يا اللي اخدت الفلوس اتق الله
لان الراجل ائتمنك طيب وبعدين ربنا خاطب الشهود في حالة التقاضي ان لما ييجوا بقى يطلبوكم للقضاء خلي بالك الشاهد بيشارك مرتين. بيشارك الاول في الاشهاد. مرحلة الاشهاد على العقد
والناس لسة حلوين وكويسين وبيضحكوا في وش بعض وبعد كده مرة تانية لو حصل نزاع بينهم بيجيبوهم بقى ايه وهم ايه مكفهرين وايه ومتخانقين مع بعض ورايحين عند القاضي ربنا قال امبارح انه لا يجوز كتمان الشهادة
وحذر الشهود من زلك. واحنا قلنا امبارح برضو في ان في سورة النساء الاية دي جميلة قوي في سورة النساء الاية مية خمسة وتلاتين. يا ايها الذين امنوا كونوا قوامين بالقسط شهداء لله
ولو على انفسكم او الوالدين او الوالدين والاقربين انتم عارفين الاية دي معلقة او يعني مكتوبة على الحائط في المكتبة الرئيسية لكلية الحقوق في جامعة هارفارد جامعة هارفارد دي عشان تبقوا عارفين
بقى لها تلاتين سنة من التلات جامعات الاولى يا اما كل سنة يا اما هي نمرة واحد يا نمرة اتنين يا نمرة تلاتة في كل جامعات العالم في مجال الحقوق بالزات
اهي الجامعة دي بقى بالزات معلقة الاية دي او كاتبة الاية دي على على جدار كبير كدهو وهوريكم الصورة دلوقتي جدار المكتبة بتاعة الجامعة اتفضلوا شايفين؟ اهو حتى بصوا اللي متعلق ده متعلق على متعلق على على الحيطة. فدي الحيطة خليني اوريكم فيه صورة تانية اوضح شوية جنبها فيه باب
بيبان اهو بصوا اتفضلوا الباب اهو فيه واحدة خارجة منه. وادي الاية ومكتوبة سورة قرآن سورة النساء الاية مية خمسة وتلاتين اسألكم سؤال بقى اشمعنى جامعة هارفارد دي اشمعنى اشمعنى ليه مش جامعة اوروبية
لجامعة امريكية اللي اعجبت بالاية دي. وعلقوها انا عايز اقول لكم ان يعني من ساعة ما عملوا كده آآ آآ في الجامعة سنة الفين وتلتاشر حصل اقبال ضخم على تدريس الكورسات بتاعة الشريعة الاسلامية في جامعة هارفارد
اشمعنى امريكا؟ لان الدستور الامريكي اللي كتبوه الاباء المؤسسين للدولة الامريكية في اول عشر بنود فيه اسمهم يعني وثيقة الحقوق. حقوق المواطنة منهم يعني الفقرة الخامسة او التعديل الخامس يسمح للمواطن ان يكتم الشهادة ازا كانت هتضره
ودي عقبة ودي عرقلة للعدل للعدالة طلاب الحقوق لما لقوا الاية دي الو هو ده قمة العدالة انك لا تجيز لاي انسان كائنا من كان انه يمتنع عن الشهادة حتى لو هتضره هو او هتضر ابوه وامه كمان
هو ده معنى الاية يا ايها الذين امنوا كونوا قوامين بالقسط. يعني قوموا قوامين. قوموا وقولوا الحق القسط شهداء لله ولو على انفسكم او الوالدين والاقربين ليه؟ لان غالبا يا جماعة لما حد بيمتنع عن الشهادة
او بيكزب في الشهادة بتاعته بيشهد زور غالبا بيبقى في شخص اخر بيتظلم في حق بيضيع من حد. في طرف بيضيع منه الحق وربنا قال للشهود بقى ايه في الاية متين تلاتة وتمانين اللي هي في سورة البقرة ولا تكتموا الشهادة ومن يكتمها فان
اهو اثم قلبه. والله بما تعملون عليه وقلنا ان سورة البقرة زي المراية النصف الاول بيبين لنا خطايا بني اسرائيل. والنصف التاني بيخاطب المسلمين وبيحزرهم من الوقوع في خطايا بني اسرائيل
من خطايا بني اسرائيل ايه بقى؟ هم انهم كانوا عارفين الحق وبيكتموه عارفين ان النبي عليه الصلاة وعليه الصلاة والسلام هو نبي اخر الزمان وكتموا هذا الحق الموجود عندهم في التوراة
الاية واحد واربعين واتنين واربعين في سورة البقرة وامنوا بما انزلتم مصدقا لما معكم ولا تكونوا اول كافر به ولا تشتروا باياتي ثمنا قليلا واياي فاتقون ولا تلبسوا الحق بالباطل وتكتموا الحق وانتم تعلمون. كتمان الحق. هي شهادة. يعني كتموا الشهادة برضو
انا اللي رجعني للاية ايه بقى بتاعة الاية متين تلاتة وتمانين اللي رجعني للاية متين تلاتة وتمانين كلمة فانه اثم قلبه دي اشعرتني امبارح بعد ما قفلنا ان انا ما ادتش الاية حقها
فانه اثم هو فاجر هو مجرم. لكن قلبه هو اللي اثم ايه ليه قلبه يعني القلب هو اللي بيعصي ولا الجوارح بتاعة الجسد هي اللي بتعصي ما هو القلب عبارة عن ايه؟ مجموع مشاعر الانسان
يعني اللي بيشرب خمر ايه اللي عصى ربنا فيه رجله مشيت للخمارة. ادي عصيان جوارح ايده امتدت الى الكأس. ده عصيان جوارح سمو بيشرب وبيبلع الخمر عصيان جوارح يبقى اللي بيعصى ربنا هي الجوارح بتاعة الجسد
الكزاب ايه اللي بيعصي ربنا؟ لسانه هو اللي بيكزب برضو جوارح الجسد طيب ما هو هنا برضو كتمان الشهادة اللسان هو اللي عصى ربنا هي معاصي الجوارح؟ لأ لأ ده تسطيح ده منتهى السطحية. نزرة سطحية جدا للمعاصي
فانه اثم قلبه كل معاصي الجوارح سببها معاصي القلوب الكبر معاصي القلوب. العشب من معاصي القلوب. الرغبة في التميز عن الاخرين معاصي القلوب. الشهوة عدم الظهور بمظهر المخطئ معاصي القلوب
كل ده يخلي الانسان يكذب يخفي الحقيقة ممكن الشهود يكذبوا لانهم خايفين من احد الاطراف شايفين لو قالوا الحق هيتضروا يبقى المعصية هنا ايه بتاعة القلب؟ ان الانسان خاف من البشر اكتر من خوفه من الله
ده شرك شرك في الخوف نوع من انواع الشركة طيب ممكن كتمان الشهادة يكون سببه ان الشاهد تعرض لاغراءات من احد الاطراف في العقد عشان يمتنع عن الشهادة ادى له رشوة كده. قال له هديك مليون جنيه بس ما تروحش المحكمة يومها
يبقى معصية القلب هنا هي ان حب المال كان اكثر من حب احقاق الحق يبقى في النهاية هي معصية القلوب اللي بتسبب معاصي الجوارح. فانه اثم قلبه. دي بتضعنا على طريق
التربية والتزكية على طول. كل معاصي الجوارح هي نتيجة لوجود معاصي قلوب. معاصي القلوب اصعب بكتير في معالجتها من معاصي الجوارح كتير المعاصي الجوارح منضبطة بالحلال والحرام. خلاص انت عندك قائمة من المحرمات والحاجات الحلال لا خلاص تمشي عليهم خلاص
ماء الخمرة حرام مش هتشرب خمرة؟ خلاص يبقى انت كده ما وقعتش في معصية شرب الخمر ما تقتلش خلاص ما قتلتش ما وقعتش معصية القتل ما سرقتش ما وقعتش معصية السرقة
لكن لا تتكبر لا تخشى الا الله انت اصلا عشان تكتشف العيب ده في نفسك دي شغلانة. مش سهلة العيوب دي هتكتشفها في نفسك ازاي ؟ ولو اكتشفتها هتعالجها ازاي
فانه اثم القلب بتحطين على طريق سيدنا ابراهيم في التزكية. قال بلى ولكن ليطمئن قلبي طريقة سيدنا ابراهيم على طول مراقبة الحالة الايمانية في القلب الخلاصة لازم تفهم العلاقة اللي بين مكوناتك الاربعة العقل والقلب والروح والجسد
وتفهم كل مكون من مكوناتك دي محتاج ايه علشان تربيه. فلما تربي الاربعة مع بعض بتربيهم تربية متوازنة وعشان كده انا حطيت النهاردة المحاضرة اللي اسمها التوازن التربوي اللي هي الشرح لكتاب الدكتور مجدي الهلالي
كتاب التوازن التربوي حطيتها النهاردة على الفيسبوك وعلى التويتر. ارجو انكم تتفرجوا عليها. المحاضرة دي مهمة جدا جدا جدا. وهي مدخل لثورة التربية الايمانية في البوست بتاع الفيسبوك حاطط لكم اللينك بتاع دورة التربية الايمانية كاملة
ادارة التربية الايمانية اللي عايز يستفيد منها مش بس يتفرج. اللي هيتفرج على المحاضرات بتركيز هيستفيد بنسبة واحد في المية تسعة وتسعين في المية من الواجب اليومي. هتعمل الواجب اليومي مش هتبعته لحد بقى خلاص انت بتتفرج على محاضرات كنت بديها من خمستاشر سنة. لكن هتلاقيني في اخر المحاضرة بيقول لك ايه ابعت الواجب
على هومورك ات جي ميل مش عارف ايه لأ لأ خلاص مش هتبعت حاجة لحد لكن انت بتعمل الواجب بتاعك بينك وبين ربنا وبرضو حطيت بعدها في دورة التربية الروحية دي هي التزكية. دي يا جماعة دي حاجات دي غيرت حياة ناس. والله مهمة جدا جدا جدا. طيب
ولا تكتموا الشهادة ومن يكتمها فانه اثم قلبه ولاء والله بما تعملون عليم وربنا بعد كده ذكرهم بانه من يمتنع عن الشهادة بسبب بقى اغراء المال فالمال مال الله ومن يمتنع عن الشهادة بسبب خوف من التهديد فكل شيء اصلا ملك لله. ولا يحدث في ملكه الا ما يريد. اقرأ بقى كده لله ما في
في السماوات وما في الارض. وان تبدوا ما في انفسكم او تخفوه يحاسبكم به الله. فيغفر لمن يشاء ويعذب من يشاء. والله على كل شيء قدير الاية دي بقى مش بتخاطب بس الشهود على على عقود المعاملات المالية لا الاية دي جاية في اخر السورة تخاطب
كل من عرف ان الله وضع نظاما للصلاة وكلمنا عن الصلاة. والزكاة وكلمنا عن الزكاة في الصورة. والقصاص والصوم والحج والجهاد والحيض والطلاق والعدة والصداق اللي هو المهر والخلع والايلاء والرضاع والبيع والربا والمداينة
كل ده كان في الصورة بتاعتنا. فالاية دي بتكلم كل دول وبتقول لهم لله ما في السماوات وما في الارض خلوا بالكم بقى لله ما في السماوات وما يعني هو يملك كل شيء
ازا ما انزل من احكام فهو ملك يجب طاعته وان تبدوا ما في انفسكم او تخفوه يحاسبكم به الله. ازا هو يعلم كل شيء اللي بتزهره قدام الناس واللي بتخفيه
يحاسبكم به الله فيغفر لمن يشاء ويعذب من يشاء. والله على كل شيء قدير العالم بكل شيء والقادر على كل شيء هو اللي هيحاسبكم لا تقدر تقول بقى ده تهديد ولا تبشير؟
يعني بشرى اعطاء اخبار حلوة هو تهديد وتبشير في نفس الوقت. تهديد للمسيئين اللي عملوا السيئات وتبشير للمحسنين الذين احسنوا لكن الصيغة بتاعة الاية الحقيقة فيها مشكلة كبيرة لان ما قالش فيغفر للمحسنين ويعذب المجرمين. لأ قال لك فيغفر لمن يشاء
ويعذب من يشاء دي مشكلة كبيرة يعني ايه حد يقدر يمنع ربنا بيعمل اللي هو عايزه يعمل ما يشاء يعني ايه؟ يعني نفترض مسلا ان ربنا جه يوم القيامة فيغفر للمجرمين
ويعذب المؤمنين حد يقدر يمنعه رد علي. حد يقدر يمنع ربنا؟ لأ ده احنا ده رعب رعب الاية عملت اشكالية عند الناس فيغفر لمن يشاء ويعذب من يشاء. لأ الوضوح واللي احنا اتربينا عليه واللي بيتقال لنا بقى لنا تلاتة وعشرين سنة
انه فيغفر للمؤمنين للمحسنين للصالحين لمن عملوا الصالحات ويعذب المجرمين الكافرين هو ده المفهوم. من يشاء ما حدش يقدر يحط قانون لربنا بس كده احنا هنتبرجل بقى هنتلخبط خالص دي حاجة يا رؤى انا مش هنام
هنطمئن ازاي؟ كيف نطمئن حد يقدر يعمل قانون لربنا؟ لأ طب ايه اللي يحصل؟ ربنا عمل قانون لنفسه يعني ايه عمل حرام على نفسه. ازاي ؟ في الحديث القدسي. يا عبادي، اني حرمت الظلم على
وجعلته بينكم محرما فلا تظالموا روعة روعة ربنا حرم على نفسه الظلم. ما حدش يقدر يحرم على ربنا. فربنا حرم على نفسه ولزلك تجد سيدنا هود في سورة هود بيقول ايه
اني توكلت على الله ربي وربكم ما من دابة الا هو اخذ بناصيتها ان ربي على صراط مستقيم اجيبها لكم سيدنا هود بيقول ان ربي على صراط مستقيم. ربنا عمل صراط لنفسه والصراط ده هو ان ما حرمه على نفسه يبقى فعلا
من لن يفعله. حط قانون لنفسه بالتالي لن يظلم احد مقدار ذرة الصحابة بقى لما سمعوا الاية دي اللي رعبهم حاجة تانية فيها. حاجة بقى اكتر من كده رعبتهم. ايه بقى هي
ده ناس ده راحوا اكده جريوا على الرسول عليه الصلاة والسلام ونزلوا على ركبهم بقوا بيبكوا لله ما في السماوات وما في الارض وان تبدوا ما في انفسكم او تخفوه يحاسبكم به الله. قالوا يا رسول الله لأ لأ لأ ده الواحد مننا
بيحدث نفسه باشياء محرمة ولا يحب انها تثبت في قلبه. ما بنعملهاش لكن ممكن بيطوف بالانسان طائف كده وحديث النفس بيبقى فيه حاجات غلط خالص يعني وسوسة هنتحاسب على الوسوسة
فقال النبي صلى الله عليه وسلم اتريدون ان تقولوا كالذين قالوا سمعنا وعصينا بل قولوا سمعنا واطعنا عشان كده قال صلى الله عليه وسلم من قرأ بالايتين من قرأ بالايتين
من اخر سورة البقرة في ليلة كفتاه. عشان فيها سمعنا واطعنا نزلت الاية ربعمية متين خمسة وتمانين امن الرسول بما انزل اليه من ربه والمؤمنون كل امن بالله وملائكته وكتبه ورسله لا نفرق بين احد من رسله وقالوا سمعنا واطعنا
عملوا عكس اللي قالوا سمعنا وعصينا في النص الاولاني من الصورة دول قالوا سمعنا واطعنا غفرانك ربنا واليك المصير ايه معنى بقى الاية دي ؟ امن الرسول النبي امن. امن بايه
بلا اله الا الله محمد رسول الله. الله يؤمن بنفسه ايا يؤمن بنفسه. ويقول محمد رسول الله كمان. لكن انت لما بتقولها بتقولها كايمان وتصديق به كنبي. وهو لما بيقولها
بيقولها كعزم اكيد على القيام بمهمته خير خير قيام امن الرسول بما انزل اليه من ربه. والمؤمنون هم كمان امنوا بما انزل الى النبي من ربه كل كل واحد فيهم امن بالله وملائكته وكتبه ورسله
لا نفرق بين احد من روسيا وقالوا لا نفرق بين احد من رسله وكمان قالوا وقالوا سمعنا واطعنا وطلبوا الغفران من الله. واقروا بعلمهم بان مصيرهم الى الله. تقوم تنزل لهم الاية متين ستة وتمانين تخفف عنهم بقى
لا يكلف الله نفسا الا وسعها لها ما كسبت وعليها ما اكتسبت ربنا، لا تؤاخذنا ان نسينا او اخطأنا ربنا، ولا تحمل علينا اصرا كما حملته على الذين من قبلنا
ربنا، ولا تحملنا ما لا طاقة لنا به واعف عنا واغفر لنا وارحمنا. انت مولانا فانصرنا على القوم الكافرين. شف لا يكلف الله نفسا الا وسعها يعني اكيد ربنا لم يكلف الانسان الا اللي في طاقته. دي بيتخذها بعض الناس عذر يقول لك ايه
انت مش صايم ليه النهاردة ؟ لا يكلف الله نفسا الا وسعها. مش قادر خلاص نعم! انت فاهم الاية غلط ده هو ده معناه ان ما دام ربنا كلفك بالصوم يبقى في وسعك
وربنا ادى لك الاستثناءات وقال لك لما تبقى مريض ولما تبقى مسافر ممكن تفطر. هو ده هو ده الاستثناء. فلا يكلف الله نفسا الا وسعها. يعني تكاليف ربنا في وسع الانسان اللي مكلف بها. مش العكس. ده دي مش تاخدها عشان تهرب
من التكاليف لأ كون ان ربنا قال بقى لله ما في السماوات وما في الارض وان تبدوا ما في انفسكم او تخفوه يحاسبكم به الله مم دي بقى معناها ايه
لما ربنا يقول وان تبدوا ما في انفسكم او تخفوه يحاسبكم به الله طالما النيل انت ما تخفيه النفس ده مش في استطاعة الانسان يعني نفسك بتخفي خواطر مش في استطاعة الانسان الا حاجتين
انه ما ينفزوش ما يعملش الخواطر السيئة اللي بتيجي دي الشريرة دي ها وما يزكرهاش قدام الناس ما يتكلمش عنها خالص لذلك قال النبي صلى الله عليه وسلم ان الله تجاوز عن امتي ما حدثوا به انفسهم. ما لم يعملوا او يتكلموا به. لكن لما
اتكلم به ممكن تنشره فانت لا هتقوله ولا هتقول انت فكرت في ايه الفكرة الشريرة اللي جت لك دي مش هتقولها لحد ولا انت هتعمل بها. ده ربنا يغفره لك. ليه؟ لان هو ده
وسعك لا يكلف الله نفسا الا وسعها. فربنا كلفك انك ما تعزمش على العمل على العمل ده وما تعملوش ما تتكلمش به هو ده الاساس. لا يكلف الله نفسا الا وسعها
لها ما كسبت وعليها ما اكتسبت. النفس هتتحاسب على اعمالها لها ما كسبت واقوالها ونياتها واعتقاداتها لكن ما فيش حساب على خواطر وافكار ووساوس كون بقى ان ربنا اه يعلمها
فهذا مش معناه انه هيدخل هيدخل حد الجنة او النار بسبب يعني كون ان انت جا لك خواطر ده مش معناه ان فيه حد داخل الجنة او داخل النار بسبب خواطر خالص
لكن ازا حصل والانسان عزم على عمل المعصية سيحاسب على العزم واحد خد بعضه ولبس هدومه ونزل يشرب خمرة وصل لغاية الخمارة لقاها مقفولة رجع البيت من غير ما يشرب خمرة هيحاسب كانه شرب خمرة. ليه ؟ لانه عزم
والعزم ده مما يستطيع الانسان انه يخفيه مما يخفى فربنا هيحاسبك على هذا انما لو مجرد خواطر جت فلم تعزم عليها ولم تتكلم بها ولم تفعلها ما في انا عشان ربنا قال انما الرسول عليه الصلاة والسلام قال انما الاعمال بالنيات. وانما لكل امرئ ما نوى. وفي رواية انما الاعمال بالنية
فربنا بيحاسب على النية وعلى العزم ولا يحاسب على حديث النفس والخواطر. طيب لها ما كسبت وعليها ما اكتسبت ما كسبت قالوا من حسنات وما اكتسبت من سيئات وقال لك عشان التاء دي الزيادة في المبنى زيادة في المعنى
فالاكتساب يعني فيه عمل تم من اجل عمل السيئة. دايما السيئات والاجرام والمشاكل دي بتحتاج شيء من تعي ليها ما هياش يعني ماشية قدامك كده ربنا لا تؤاخذنا ان نسينا او اخطأنا
هؤلاء الناس وصلوا لمرحلة الصحابة دول. لمرحلة من التقوى انهم بيطلبوا من ربنا انه لا يؤاخذهم على على اللي نسيوه واخطأوا فيه. وكانهم بيقولوا ايه انه لا يجوز انه ربنا يعصى الا نسيانا او خطأ
ربنا لا تؤاخذنا على ذنوبنا لا قال لك ان نسينا او اخطأنا احنا مش هنزنب. احنا مش ناويين نزنب اصلا. احنا مش هنزنب لكن ممكن ننسى او نغلط فبيوصلوا لنا رسالة هذا الجيل القرآني الفريد جيل الصحابة جيل
ميد ان مكة جيل جيل القرآن صنعه ربنا بيقولوا لنا يا يا يا اجيال جاية بعدينا. لا يجوز ان ربنا يعصى الا نسيانا او خطأ وبيسألوا ربنا كمان انه لا يؤاخذهم هزا. ربنا ولا تحمل علينا اصرا كما حملته على الذين من قبلنا
ربنا، ولا تحملنا ما لا طاقة لنا به دعوا ربنا انه لا يحملهم احكام شديدة كما حمل بني اسرائيل بني اسرائيل عملوا ايه؟ قالوا سمعنا وعصينا فربنا شدد عليهم جدا في الاحكام. يوه
يعني فعلا على فكرة هم يعني هم بتشوف النهاردة اليهود ما بيكلوش مسلا منتجات البان مع اللحمة اه فعلا فرض عليهم ده. ربنا يشدد عليهم جدا. عايز اقول لكم نقطة البول لو جت على على آآ على بنطلون حد على بتاع ده على على
قميص حد الغسل ما يغسلهاش. لازم يقرضوها. لازم يقطع الحتة اللي جه عليها نقط. حاجة مش معقولة ربنا يشدد عليهم ربنا، ولا تحملنا ما لا طاقة لنا به واعف عنا واغفر لنا وارحمنا
انت مولانا فانصرنا على القوم الكافرين العفو المحو التام للسيئات الغفر ستر العيوب الستر جاي من كفر غفر غفر كفر غطى وارحمنا ارحمنا عشان ندخل الجنة ما ندخل الجنة ازاي ؟ ليه
ومش ممكن ربنا يغفر لك لا لازم يرحمك ليه الرسول عليه الصلاة والسلام قال لا يدخل احدكم الجنة بعمله ما فيش عمل صالح يكفي حد يخش به الجنة اللي قلنا قبل كده كل واحد فينا عنده تلات سجلات
سجل الحسنات ده حلو ده ده مليان حسنات. حتى لو انت عملت حسنات قليلة ربنا بيضاعفها لك. اقل حاجة بيتضرب في عشرة الى سبعمئة ضعف الله يضاعف لمن يشاء. والحسنة في مكة بميت الف. حاجة جميلة اوي
وسجل السيئات ده مقدور عليه خالص ده السيئة بسيئة واحدة بس اياك بقى ان سيئاتك اللي هي احادك تغلب عشراتك اللي هي الحسنات. خلي بالك الاتنين دول مش مشكلة. المشكلة في السجل التالت اللي لو اتفتح رحنا كلنا في داهية
سجل النعم كل نعمة بقى وربنا يشوف شكرته عليها ولا ما شكرتوش. اوف عشان كده الرسول عليه الصلاة والسلام قال لا يدخل احدكم الجنة بعمله. قالوا ولا انت يا رسول الله؟ قال ولا انا
الا ان يتغمدني الله برحمته مين يقدر يشكر ربنا على النعم كلها؟ هتشكر قد ايه؟ واتكلمنا في الموضوع ده قبل كده كتير ارحمنا انت مولانا انت الذي تتولى كل امورنا
فانصرنا انصرنا يعني ايدنا ساعدنا انصرنا على القوم الكافرين اعداءك يا رب. احنا جنودك يا رب. انصرنا عليهم في القتال انصرنا عليهم. في الحجاج انصرنا عليهم يعني في المنازرة في الجدال انصرنا عليهم يا رب
وبذلك تم بفضل الله تدبر سورة البقرة وغدا نبدأ سورة ال عمران اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب
وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين
واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا
له في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه اكفنا واهلينا واخواننا واخواتنا شر كل من يكيد لنا ولهم. واحفظنا واياهم من
ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية
وفي الشام وفي كشميرا وفي سريلانكا وفي الهند. اللهم انصر من نصرهم واخذل من خذلهم. وطهر المسجد الاقصى من الدنس فانه لا يعجزونك واكتب لنا ختم القرآن فيه. اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من
او من مشايخنا او من علمائنا مريضا به او حاملا له فالبسه ثوب الصحة والعافية. عاجلا غير اجل ومن لم يصب به فقه شره ابعده عنه ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك. وتوحدت على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها
واملأها بنورك الذي لا يخبو واشرح صدورها بفيض الايمان بك وجميل التوكل عليك واحيها يا ربنا بمعرفتك وامتها يا مولانا على الشهادة في سبيلك انك نعم المولى ونعم النصير. وصلي اللهم وسلم على سيدنا محمد وعلى اله وصحبه ومن تبع هداه
ونراكم باذن الله غدا في نفس هذا الموعد. ان كنا من اهل الدنيا مع بداية سورة ال عمران. والسلام عليكم ورحمة الله